
FARVE  LI 


Til  vore  kære  venner  i  Danmark! 

Til  vore  venner,  som  er  kærligt  trofaste, 

til  hjerterne,  som  er  fine  og  ægte, 

til  sjæle,  som  er  ærlige  og  storsindede 

vi  må  sige  vort  sidste  farvel! 

Tag  derfor,  ven,  dette  lille  minde 

bort  til  dit  blomstrende  land 

til  at  minde  om,  at  der  altid  venter  dig 

en  bøn  og  et  håndtryk, 

hvadenten  vi  møder  dig  i  Zion  eller 

i  det  store  ukendte  land. 

Det  har  været  en  glæde  uden  grænser 

at  arbejde  blandt  jer,  I  fine  folk! 

Ruth  udtrykker  vore  følelser  så  smukt, 

når  hun  i  det  første  kapitel  af  Ruth' s  bog, 

det  sekstende  og  syttende  vers  siger: 

»Og  Ruth  sagde:    Vær  mig  ikke  imod, 

at  jeg  skulle  forlade  dig  og  vende 

tilbage  fra  dig;  thi  hvor  du  går  hen, 

der  vil  jeg  gå  hen, 

og  hvor  du  bliver  om  natten, 

der  vil  jeg  blive  om  natten; 

dit  folk  er  mit  folk,     . 

og  din  Gud  er  min  Gud. 

Hvor  du  vil  dø,  der  vil  jeg  dø, 

og  der  vil  jeg  begraves; 

Herren  gøre  nu  og  fremdeles 

så  og  så  imod  mig, 

så  vist  som  døden  alene  skal  skille 

imellem  dig  og  imellem  mig.« 

Dernæst  vil  vi  i  vort  afskedsfarvel  henlede  jeres  opmærk- 
somhed på  det  fjerde  kapitel  i  Pagtens  bog:  »Se,  et  under- 
fuldt værk  er  begyndt  og  er  ved  at  komme  frem  blandt 
menneskenes  børn;  derfor  ser  til,  o  I,  der  indgå  i  Gud's 
tjeneste,  at  I  tjene  ham  af  eders  ganske  hjerte,  sjæl,  sind 
og  styrke,  at  I  kunne  stå  ulastelige  for  Gud  på  den  yderste 
dag;  dersom  I  derfor  begære  at  tjene  Gud,  da  er  I  kaldede 
til  arbejdet.  Thi  ser,  marken  er  allerede  hvid  til  høsten,  og 
ser,  den,  der  udstrækker  seglen  med  hele  sin  styrke,  han 

samler  et  forråd,  så  at  han  ikke  omkommer,  men  sikrer 
sin  sjæl  salighed;  og  med  tro,  håb,  barmhjertighed  og  kær- 
lighed, og  øjet  henvendt  alene  på  Gud's  ære,  er  han  skikket 
til  arbejdet.  Thi  ihukommer  tro,  dyd,  kundskab,  måde- 
holdenhed, tålmodighed,  broderlig  kærlighed,  gudsfrygt, 
gavmildhed,  ydmyghed  og  flittighed.  Beder,  så  skal  eder 
gives,  banker,  så  skal  der  oplades  for  eder,  Amen.«  —  Læs 
det,  og  læs  det  igen,  og  efter  I  har  læst  det,  så  gå  om  til 
det  femogfyrretyvende  kapitel  i  Pagtens  bog  og  læs  det 
eenoghalvfjerdssindsty vende  vers:  »Og  det  skal  ske,  at  de 
retfærdige  skulle  samles  tilsammen  ud  af  alle  nationer  og 
komme  til  Zion  med  frydesang  og  evig  glæde.« 

Så  farvel  igen  og  tak  for  alt,  og  må  Herren  være  med 
eder  alle,  til  vi  mødes  igen. 

Alma  L.  Petersen. 

Elisa  S.  Petersen. 
Lillian  N.  Petersen. 


TAK! 


Her  ved  præsident  Petersen  og  hans  families  afsked  vil 
vi  benytte  lejligheden  til  at  sige  en  hjertelig  tak  for  den  tid, 
de  har  virket  her  i  den  danske  mission.  Det  har  værel  en 
stor  glæde  at  have  dem  blandt  os,  og  vi  vil  aldrig  glemme 
disse  år!  Resultatet  af  præsident  PeterseiVs  arbejde  ses 
bedst  ved  den  store  fremgang,  vi  har  haft  i  vor  kirke  de 
sidste  år,  frugterne  af  dette  arbejde  vil  kunne  ses  langt  ud 
i  fremtiden  og  bevirke  endnu  nye  frugter.  Endnu  en  gang 
tak  for  hvert  et  smil  og  håndtryk  og  hvert  et  opmuntrende 
ord! 

Må  Herren  holde  sin  beskyttende  og  bevarende  hånd  over 
jer  alle  tre,  til  vi  alle  skal  mødes  igen! 

Søskende  og  venner 
i  den  danske  mission. 


i  Hi 


Kilden  til  lykke 


Tale  holdt  af  kirkens  patriark,  Eldred  G.  Smith, 
i  Tabernaklet  under  denne  forårskonference. 

Jeg  er  lykkelig  for  mit  vidnesbyrd  om  evangeliet,  for 
kundskaben  om  det  evangelium,  som  Herren  har  velsignet 
mig  med. 

Lykken  har  været  menneskets  mål,  siden  tidernes  be- 
gyndelse, thi  mennesket  er  til  for  at  nyde  glæde.  Da  Moses 
nåede  en  alder  af  120  år,  og  det  blev  tiden  for  ham  at  gå 
bort  fra  dette  liv,  befalede  han,  at  alle  Israels  børn  skulle 
samles  tilsammen,  således-  at  han  kunne  tale  til  dem.  Han 
sagde:  »Kom  derfor,  lad  mig  foreslå  jer,  hvordan  I  kan 
blive  lykkelige.« 

Moses  havde  været  et  redskab  i  Herren's  hænder  til  at 
bringe  mange  velsignelser  til  Israels  børn.  Ved  Moses  var 
de  blevet  løsladt  af  fangenskab  og  ledet  ud  af  Ægypten. 
Han  havde  rejst  med  dem  i  ørkenen  i  40  år,  idet  han  havde 
lært  dem  Herren's  vilje.  Han  havde  gået  gennem  mange 
prøver  og  vanskeligheder  med  dem  og  for  dem.  Sammen 
havde  de  lidt  sult  og  tørst  og  havde  flygtet  for  deres  fjen- 
der. Nu  ved  slutningen  af  hans  liv,  da  menneskene  er  mest 
alvorlige,  kaldte  han  dem  sammen  for  at  give  dem  sine  in- 
struktioner. Det,  som  lå  ham  mest  på  sinde  for  Israels 
hærskarer,  var  deres  lykke.    Han  fortsatte: 

O,  I  Israels  børn!  Der  er  kun  een  vej  til  lykke  for  hele 
menneskeheden,  Gud's  nåde;  thi  Han  alene  er  i  stand  til 
at  give  gode  ting  til  dem,  som  fortjener  dem,  og  til  at  be- 
røve de  af  dem,  som  synder  imod  Ham;  dersom  I  opfører 
jer  i  overensstemmelse  med  Hans  vilje  og  i  overensstem- 
melse med,  hvad  jeg,  som  forstår  Hans  tanker  så  godt,  for- 
maner jer  til,  så  vil  I  både  blive  i  høj  grad  velsignede  og 
beundret  af  alle  mennesker,  og  I  vil  aldrig  komme  i  ulykke 
eller  ophøre  at  være  lykkelige.  . .  . 

Efter  at  have  bestået  prøven  gennem  tusinde  af  år,  er 
det  fremdeles  lige  så  sandt  for  hele  menneskeheden  i  dag; 

thi  sand  lykke  og  glæde  kommer  ved  Gud's  gunst.  Hvor- 
ledes kan  vi  opnå  Gud's  gunst  i  vort  daglige  liv?  Herren 
har  givet  os  befalinger,  og  lydighed  mod  disse  vil  sikre  vor 
lykke,  hvis  vi  blot  giver  agt  på  dem.  Først  og  fremmes!: 
» .  . .  .Elsk  Herren  din  Gud  med  hele  dit  hjerte  og  med  hele 
din  sjæl  og  med  hele  din  styrke.«  Hvis  vore  hjerter  er 
fyldte  med  kærlighed  til  Gud,  så  er  de  også  fyldte  med 
kærlighed  til  vore  medmennesker.  Vi  vil  være  glade  for  at 
række  en  hjælpende  hånd  eller  give  et  opmuntrende  ord 
til  en  næste.  Og  lad  mig  her  sige,  at  kærlighed  ligesom 
godhed  begynder  i  hjemmet.  Dersom  De  er  saa  lykkelig  ;it 
have  et  hjem  og  en  familie,  så  er  Deres  chancer  for  lykke 
ubegrænsede.  Men  det  kræver  kærlighed  —  megen  kær- 
lighed for  at  skabe  et  lykkeligt  hjem.  Jo  mere  vi  yder  af 
forståelse,  sympati  og  tjenester  for  andre,  jo  lykkeligere  er 
vi,  og  kærlighed  er  godhed  —  den  er  parat  til  at  se  gennem 
fejl  og  prøve  påny.  Hvis  vi  blot  kunne  holde  vore  hjerter 
fyldte  med  kærlighed,  så  ville  denne  jord  være  et  paradis. 
Husker  De  sangen  i  vor  sangbog  »I  et  kærligt  hjem«?  Det 
er  sådan  en  smuk  sang;  næste  gang  De  er  fristet  til  at  lade 
noget  andet  end  kærlighed  komme  ind  i  Deres  hjerte,  så 
syng  den  og  se,  om  det  ikke  hjælper!  Der  er  en  sikker 
måde,  ved  hvilken  vi  kan  beholde  Herren's  gunst.  Når  vi 
er  i  konstant  forbindelse  med  Ham,  så  kan  vi  ikke  komme 
så  langt  bort.  Lad  os  hver  morgen,  senere  på  dagen  og  om 
aftenen  bede  Gud  om  at  lade  Hans  ånd  være  med  os  og 
vejlede  os  i  alt,  hvad  vi  gør.  Det  er  ligesom  kursen,  der 
leder  piloten  i  en  flyvemaskine;  sålænge  han  holder  kursen, 
veed  han,  at  alt  er  godt,  men  han  må  ikke  gå  for  langt 
udenfor,  før  han  mister  kursen.  Vi  har  alle  en  samvittig- 
hed, som  vil  sige  os,  dersom  vi  ikke  holder  kursen.  Der  er 
ingen  sikrere  vej  til  ulykke  end  at  have  en  dårlig  samvit- 
tighed som  sin  stadige  ledsager.  Gør  det  ikke!  Hold  kur- 
sen! Der  er  mange  andre  ting,  som  bidrager  til  vor  lykke, 
og  Gud  har  givet  os  instruktioner  angående  disse.  Vore 
inruligheder  for  at  glæde  os  over  livet  er  større,  når  vort 
helbred  er  godt.  Det  er  svært  at  være  glade,  desom  vi  al- 
tid er  trætte.  Herren  har  fortalt  os,  hvordan  vi  skulle  holde 

os  fra  at  være  trætte  og  holde  vort  sind  uden  kraft.  Han 
sagde: 

.  .  .  .går  tidligt  til  sengs,  at  I  ikke  skulle  være  trætte; 
stå  tidligt  op,  at  eders  legemer  og  eders  sind  må  blive  for- 
friskede.   (Pagtens  bog  88:  124.)) 

Men  med  enhver  velsignelse  har  Herren  imidlertid  sat 
en  bestemmelse  eller  en  lov,  ved  hvilken  enhver  velsignelse 
bliver  udtalt.    Ved  at  holde  Visdomsordet  lover  han  os: 

Alle  de  hellige,  der  ihukommer  at  holde  og  gøre  efter 
disse  ord  og  vandre  i  lydighed  efter  befalingerne,  skulle 
annamme  lægedom  for  deres  navle  og  vædske  for  deres 
ben. 

Og  de  skulle  finde  visdommens  og  kundskabens  skatte, 
ja  skjulte  liggendefæ. 

De  skulle  løbe  og  ikke  blive  trætte,  og  de  skulle  gå  og 
ikke  blive  matte. 

Og  jeg,  Herren,  giver  dem  den  forjættelse,  at  dødens 
engel  skal  gå  dem  forbi,  ligesom  Israels  børn,  og  ikke  ihjel- 
slå  dem.    (Pagtens  bog  89:  18—21.) 

Det  nittende  vers  er  for  mig  det  mest  betydningsfulde, 
de  »skulle  finde  visdommens  og  kundskabens  skatte,  ja 
skjulte  liggendefæ.«  Er  der  nogen  større  lykke,  som  kan 
gives  menneskene,  end  vidnesbyrdet  om  dette  evangeliums 
guddommelighed,  livets  plan  og  frelsen?  Den  kundskab 
kommer  kun  ved  Den  helligand.  Igen  lover  Herren: 
» .  .  .  .prøv  mig  nu  med  dette,  ....  om  jeg  ikke  vil  åbne 
himmelens  vinduer  og  give  jer  en  velsignelse,  som  der  ikke 
skal  være  nok  plads  til  at  lage  imod.«  Angående  bestem- 
melsen for  denne  kilde  til  lykke  siger  Herren: 

Fører  al  tienden  til  forrådshuset,  at  der  kan  være  spise 
i  mit  hus (Mal.  3:  10.) 

Mormons  bog  indeholder  løfter  om  fremgang  for  dem, 
som  lever  i  dette  forjættede  land.  Loven  for  fremgang  er 
at  holde  Herren's  befalinger.  Det  skete  mange  gange,  at 
det  gamle  Israel  var  i  unåde  hos  Herren.  Da  tog  Herren 
sine  velsignelser  bort,  og  de  blev  atter  ydmyge,  og  Herren's 
velsignelser  blev  igen  givet  til  folket.  Vi  finder  den  samme 
gentagelse  blandt  Lehi  efterkommere  på  dette  kontinent. 

Hvad  med  os?    Kan  vi  høste  fordele  af  deres  oplevelser? 

Herren  lovede  også:  »Alt,  hvad  min  Fader  har,  skal  gi- 
ves. .-..'«    Til  hvem?    Og  hvorfor? 

Og  videre:  »alle  de,  der  annamme  dette  præstedømme, 
annamme  mig,«  siger  Herren; 

Thi  den,  der  annammer  mine  tjenere,  annammer  mig; 

Og  den,  der  annammer  mig,  annammer  min  Fader; 

Og  den,  der  annammer  min  Fader,  annammer  min  Fa- 
der\s  rige,  og  derfor  alt  det,  min  Fader  har,  skal  gives 
ham.  (Pagtens  bog  84:35—38.) 

Belønningen  for  at  holde  Herren's  befalinger  er  lykke. 

Lykke  kommer  sandelig  ikke  blot  af  doven  godhed.  Frel- 
seren sagde:  »Men  den  største  iblandt  eder  skal  være  eders 
tjener.«  (Math.  23:  11.)  Han  kunne  have  sagt:  »Den  lykke- 
ligste iblandt  eder  skal  være  eders  tjener.«  Tjenester,  som 
indbefatter  handling  for  andre,  er  at  tjene  Gud.  Den  mis- 
sionær er  lykkeligst,  som  i  oprigtighed  søger  at  tjene  sin 
næste  ved  at  fortælle  ham  om  budskabet  i  Jesu  Kristi 
evangelium.  Aktive  medlemmer  i  kirken  oplever  overalt 
den  samme  lykke.  Lykken  slutter  heller  ikke  med  dette 
liv,  for  de,  som  fuldt  ud  holder  Herren's  befalinger  og  går 
ind  i  den  nye  og  evige  pagt  og  bliver  beseglede  som  mand 
og  hustru  for  tid  og  evighed,  skal  fryde  sig  over  den  høje- 
ste grad  af  lykke. 

Således  erklærede  Moses:  »Kilden  til  hele  menneskehe- 
dens lykke,«  i  dette  liv  og  livet,  som  følger  efter  i  al  evig- 
hed, »er  Gud's  gunst.« 

Måtte  Herren  hjælpe  os  til  at  opnå  det,  beder  jeg  om  i 
Jesu  Kristi  navn.   Amen. 

(Oversat  fra  the  Improvement  Era.) 


Nårsomhelst  du  er  fristet  til  at  gøre  noget  forkert  eller 
endog  noget  mistænkeligt,  så  husk  altid  på,  at  du  måske 
er  en  eller  andens  ideal! 

Livet  er  ligesom  at  svømme  —  man  må  hele  tiden  holde 
sig  i  bevægelse  for  at  holde  sig  oppe. 

Hvad  er  den  hellige  treenighed? 

Svarene: 

Adventister: 

»Består  af  tre  væsener:  Gud  Faderen  —  et  åndeligt 
væsen.  Jesus  Kristus  —  den  samme  Gud,  af  den  sam- 
me natur  og  essens  som  den  evige  Fader.  Den  hel- 
ligand —  stor,  fornyende,  opbyggende  kraft.« 

Baptister: 

»Består  af  een  og  kun  een  Gud,  i  stand  til  at  tilkende- 
give tre  særskilte  personer,  Faderen,  Sønnen  og  Den 
helligand,  alle  lige  fuldkomne,  særskilt  i  arbejdet,  men 
eet  i  substans.« 

Jesu  Kristi  kirke  af  sidste  dages  hellige: 

»Tre  særskilte  personligheder:    Den  evige  Fader,  hans 

søn  Jesus  Kristus  og  Den  helligand.  Disse  udgør  gud- 
dommen og  er  som  eet  i  hensigt  og  handling.« 

Den  græsk-katolske  kirke: 

»Tre  personer  i  eet  og  den  samme  åndelige  substans, 
Faderen,  Sønnen  og  Den  helligand.  Uadskilt,  men  ikke 
sammenblandede  og  lige  i  alt.« 

Englands  kirke: 

»Består  af  tre  personer  i  een  Gud,  et  tre-persons  indi- 
vid med  Gud  Faderen,  Skaberen,  Gud  Sønnen,  Genlø- 
seren og  Gud  Den  helligand.  Helliggøreren.  Een 
substans.« 

Lutheraner: 

»Gud  er  en  treenighed,  tre  særskilte  personer  i  een 
guddommelig  essens.  Jesus  Kristus,  anden  person,  er 
Gud  tilkendegivet  i  kødet.  Den  helligand,  tredie  per- 
son, hvorigennem  Gud  gives  til  kende.« 

Methodister: 

»Gud,  Jesus  Kristus  og  Den  helligand  er  tre  særskilte 
væsener  af  den  eneste  åndelige  substans,  der  udgør 
den  hellige  treenighed.« 

rige  er  et  evigt  rige,  og  alle  herredømmer  skulle  ære  og 
adlyde  ham.« 

Johannes  anfører  i  Å'b.  13:  7.:  »Og  der  blev  givet  det  at 
føre  krig  mod  de  hellige  og  at  overvinde  dem;  og  magt 
blev  det  givet  over  hver  stamme  og  hvert  tungemål  og 
hvert  folk.«  I  overensstemmelse  med  denne  profeti  har 
jordens  herskere  haft  magt  til  at  dræbe  apostlene  og  de 
inspirerede  mænd,  indtil  de  sidste  overblevne  blev  band- 
lyste fra  menneskenes  samfund  eller  tvungne  til  at  søge 
tilflugt  på  ubeboede  øer  eller  i  jordens  huler  og  bjergenes 
kløfter;,  thi  de  var  sådanne  mennesker,  som  verden  ikke 
var  værdig  til,  medens  på  samme  tid  mange  falske  profeter 
og  lærere  fremtrådte  i  deres  sted  —  sådanne,  som  menne- 
skene selv  tog  sig  i  hobetal,  fordi  de  ikke  ville  fordrage  den 
sunde  lærdom.  På  denne  måde  blev  Guds  rige  opløst  og 
ophørte  at  eksistere,  hvorimod  lærdomme  og  sekter,  ind- 
stiftede af  mennesker,  indtog  dets  plads.  Senere  vil  vi  om- 
tale denne  ting  mere  nøjagtigt,  når  vi  kommer  til  kapit- 
let om  Guds  rige.  Så  meget  være  sagt,  at  det  rige,  om  hvil- 
ket Daniel  har  talt,  er  et  rige,  som  himmelens  Gud  selv 
vil  oprette  i  de  sidste  dage  uden  bistand  af  menneskelige 
indstiftelser  eller  menneskers  forskrifter.  Og  når  det  en- 
gang er  organiseret,  vil  det  aldrig  ophøre  at  gå  fremad; 
alle  jordens  og  helvedes  magter  kunne  ikke  hindre  dets 
fremgang,  og  tilsidst  skal  den  gamle  af  dage  sidde  som 
dommer,  og  den  herre  Jesus  vil  komme  i  himmelens  skyer 
med  magt  og  stor  herlighed,  som  kongers  konge  og  her- 
rers herre  og  ødelægge  alle  denne  verdens  riger  og  give 
riget  og  dets  storhed  under  hele  himmelen  til  de  hellige. 
Da  vil  der  kun  være  een  herre  og  hans  navn  eet,  og  han 
skal  være  konge  over  hele  jorden. 

Vi  vil  nu  vende  tilbage  til  Nebukadnezar,  hvem  Herren 
ved  Jeremias'  mund  kalder  »sin  tjener«  til  at  udføre  sine 
domme  over  nationerne.  (Jer.  25:9;  27:6,  43:10).  Det 
synes,  som  om  Herren  ophøjede  denne  mand  og  gjorde 
ham  til  kongers  konge  og  herrers  herre,  udrustede  ham 
med  sit  eget  sværd  og  iklædte  ham  med  magt  og  myndig- 
hed i  den  udtrykkelige  hensigt  at  udføre  Guds  domme,  til 

tugtelse  og  ydmygelse  for  alle  jordens  nationer.  I  Jere- 
mias' 25.  kapitel  siges,  at  Herren  besluttede  at  bringe 
Nebukadnezar  og  hans  armé  mod  Jerusalem  og  mod  alle 
nationer  rundt  om,  så  ban  kunne  påføre  dem  ødelæggelse 
og  fangenskab  i  70  år;  og  efter  de  70  år  ville  han  vende 
om  og  straffe  Babyloniernes  konge  og  nation  for  deres 
uretfærdighed.  Hvem  kan  følge  historien  om  disse  store 
begivenheder,  der  er  saa  nøjagtigt  forudsagte  alf  Jeremias, 
Esajas  og  Ezekiel,  uden  at  blive  slået  med  forbavselse  og 
forundring  over  den  vidunderlige  profetiske  gave,  hvormed 
mænd  i  de  dage  kunne  læse  fremtidens  historie,  ligesom  vi 
læser  fortidens?  I  sandhed,  den,  der  i  det  nittende  århun- 
drede læser  Babyloniernes,  Medernes,  Persernes,  Græker- 
nes, Ægypternes  og  Jødernes  historie,  kan  ikke  gøre  sig 
fortroligere  med  de  begivenheder,  der  skete  blandt  disse 
nationer,  end  profeterne  var  70  år,  før  de  fandt  sted. 

Jøderne  blev  underkastede  Nebukadnezar's  herredømme; 
staden  Jerusalem  tilligemed  templet  blev  brændt;  deres 
fyrster,  øvrigheder  og  folk,  tilligemed  alle  deres  herlige 
ting,  blev  bortført  til  Babylon.  Alle  omstændigheder  ved 
denne  ødelæggelse  var  tydeligt  forudsagt  af  profeten  Jere- 
mias, såvel  som  fangenskabet  og  dets  varighed,  nemlig  70 
år.  Efter  Jødernes  undertvingelse,  drog  Babylon's  konge 
med  sin  hær  mod  Tyrus,  købmændenes  stad,  der  var  be- 
liggende ved  havets  bred  og  omgivet  ikke  alene  af  havet, 
men  ogsaa  af  en  stærk  mur.  En  så  stærk  fæstnings  indta- 
gelse udfordrede  Nebukadnezar's  og  hans  armés  hele 
klogskab  og  udholdenhed;  men  efter  en  længere  tids  ved- 
holdende arbejde  sejrede  han  tilsidst  over  Tyrus  og  bragte 
dens  indbyggere  i  70-årigt  fangenskab.  Derefter  vendte  de 
tilbage  og  opførte  deres  stad,  thi  Jeremias  havde  forudsagt 
denne  Tyri  undertvingelse,  dens  indbyggeres  fangenskab  i 
70  år  og  dens  genopbyggelse  efter  dens  tids  forløb.  Efter 
Tyri  genopførelse  blomstrede  staden  en  tid,  men  sank  der- 
efter i  fuldkommen  ødelæggelse.  Dens  ruiner  kan  endnu 
den  dag  i  dag  ses  på  havets  bund,  og  stedet,  hvor  den  stod, 
er  blevel  til  en  ufrugtbar  klippe,  som  kun  bebos  af  nogle 
fattige  fiskere.    Hele  denne  ødelæggelse,  ja  selv  dens  nuvæ- 

rende  udseende  som  en  øde  og  bestandig  ørken,  er  tydeligt 
forudsagt  af  profeterne. 

Men  efter  kongen  af  Babylon  havde  indtaget  Tyrus,  og 
mangt  et  hoved  var  blevet  skaldet  og  mangen  en  skulder 
hudløs  af  den  hårde  tjeneste,  som  hans  armé  måtte  ud- 
føre under  belejringen,  lover  Herren  ved  Ezekiel's  mund 
at  skænke  ham  Ægypten  i  bytte  til  løn  for  hans  armé  og 
som  belønning  for  den  store  tjeneste,  hovrmed  han  havde 
tjent  Gud  mod  Tyrus.  Betragt  dernæst  hans  krig,  Ægyp- 
tens indtagelse  og  folkets  bortførelse  i  fangenskab,  indtil 
de  70  år  fuldendtes. 

Og  følg  ham  tilsidst  i  udførelsen  af  Herren's  hævn  og 
vrede  mod  Uz,  mod  Filistrenes  konger,  Askalon,  Gaza, 
Ekron,  Edom,  Moab,  Am  mon,  Dedan,  Thema  og  Bus,  og 
mod  kongerne  af  Arabien,  Zimri  og  Elam;  og  over  alle  de 
mediske  og  alle  nordens  konger,  både  fjernt  og  nær,  og 
over  alle  verdens  riger,  hvilke  skulle  være  drukne  og  spy, 
og  falde  og  aldrig  mere  stå  op,  formedelst  sværdet,  som 
han  ville  lade  komme  iblandt  dem.  Men  når  Herren  havde 
fuldkommen  al  sin  vilje  med  hensyn  til  disse  nationer, 
agtede  Han  at  vende  om  og  straffe  den  store  monark  og 
dem,  som  efterfulgte  ham  og  ligeledes  staden  og  nationen, 
over  hvilken  han  regerede,  og  ville  tilsidst  gøre  den  til  en 
evigvarende  ødelæggelse.  Og  alt  dette  var  for  deres  stolt- 
hed og  hovmod.  Herren  siger:  »Kan  vel  øksen  rose  sig 
imod  den,  som  hugger  med  den?  eller  saven  trodse  den, 
som  trækker  den?«  o.  s.  v.  (Es.  10:  15). 

Ved  at  følge  Jøderne  og  de  andre  nationer  på  deres  til- 
bagegang efter  de  70  års  fangenskab  og  trældom  og  straf- 
fedommene over  Babylon,  finder  vi  en  anden  fra  Ne- 
bukadnezar  meget  forskellig  person  omtalt  af  profeterne, 
og  som  i  skriften  kaldes  Herren's  salvede.  Han  kan  be- 
tragtes som  en  af  de  mærkeligste  personligheder,  den  he- 
denske verden  nogensinde  har  frembragt;  hans  mildhed, 
mod,  udholdenhed,  held  og  fremfor  alt,  hans  strenge  lydig- 
hed mod  den  Gud's  befalinger,  som  hverken  han  eller  hans 
fædre  havde  kendt,  —  alt  tjener  til  hevis  for,  at  Esaias 
ikke  tog  fejl,  da  han  kaldte  ham  Herren's    salvede    til    at 

frelse  nationerne  fra  trældom,  til  at  tugte  og  undertvinge 
det  største  monarki,  som  nogensinde  har  været  på  jorden, 
og  til  at  bringe  Jøderne  tilbage  og  lade  dem  genopbygge 
deres  stad  og  tempel.  I  sandhed  han  var  en  af  de  få,  som 
verden  ikke  frembringer  uden  til  at  udføre  overordentlige 
handlinger.  Men  lad  os  høre  profetens  egen  beskrivelse  af 
ham:  »Så  siger  Herren  til  sin  salvede,  til  Cyrus,  hvem  jeg 
tog  ved  hans  højre  hånd  for  at  nedkaste  hedningerne  for 
hans  ansigt  og  løse  bæltet  af  kongers  lænd  for  at  åbne 
døre  for  ham,  at  porte  skulle  ikke  tillukkes:  jeg  vil  gå 
frem  for  dit  ansigt  og  gøre  de  krogede  veje  rette;  jeg  vil 
sønderbryde  kobberdøre  og  sønderhugge  jernstænger.  Jeg 
vil  give  dig  liggendefæ,  som  ligger  i  mørket,  og  de  skjulte 
klenodier,  at  du  skal  fornemme,  at  jeg  er  Herren,  Israel's 
Gud,  som  kalder  dig  ved  dit  navn;  ja  for  min  tjener  Jacob's 
skyld  og  for  Israel,  min  udvalgtes  skyld  kaldte  jeg  dig  ved 
dit  navn;  jeg  nævnte  dig,  endog  du  kendte  mig  ikke.  Jeg 
er  Herren  og  ingen  ydermere;  uden  mig  er  ingen  Gud.  Jeg 
vil  omgjorde  dig,  endog  du  kender  mig  ikke,  på  det  de 
skulle  vide  fra  solens  opgang  og  fra  dens  nedgang,  at  der 
er  ingen  foruden  mig.«  (Es.  45.  kap.).  I  det  13.  vers  siges: 
»Jeg,  jeg  opvækker  ham  i  retfærdighed  og  vil  gøre  alle 
hans  veje  rette.  Han,  han  skal  bygge  min  stad  og  lade  mine 
bortførte  fare,  ikke  for  penges  værd,  ej  heller  ikke  for 
skænk,  sagde  den  herre  Zebaoth.«  Læseren  vil  erindre,  at 
Esaias  levede  omtrent  100  år  før  Jødernes  fangenskab  og 
170  år,  førend  Cyrus  lod  dem  drage  tilbage. 

Her  vil  jeg  standse  lidt  og  spørge:  Hvilken  magt,  uden 
den  store  Guds  kraft,  kunne  sætte  et  menneske  i  stand  til 
at  nævne  et  andet  ved  navn  et  hundrede  år,  før  han  blev 
født,  samt  fortælle  hans  livshistorie?  Hvor  måtte  Cyrus 
ikke  forbavses  og  forundre  sig,  da  han,  efter  mange  års 
krig  og  bevægelse,  i  hvilke  han  bestandig  marcherede  frem 
sejrende  og  til  sejer  igen  og  samlede  nationernes  rigdom 
som  i  en  rede,  tilsidst  opslog  sin  lejr  tæt  ved  murene  af 
jordens  stærkeste  fæstning?  Fuld  af  forundring  betragtede 
han  stadens  300  fod  høje  mur  med  dens  kobberporte  og 
jernbomme.    Folket  troede  sig  fuldkommen  sikker  derinde 

Presbyteriancr: 

»Tre  personligheder  (tilkendegivelser)  af  een  guddom 
—  Faderen,  Sønnen  og  Den  helligand.  Eet  i  substans, 
lige  i  magt  og  herlighed.« 

Den  romersk-katolske  kirke: 

■  »Een  Gud  i  stand  til  at  være  tre  personligheder:  Gud 
Faderen,  Gud  Sønnen  og  Gud  Den  helligand.  Tre  vir- 
kelig særskilte  guddommelige  personer,  der  talsmæs- 
sigt  set  har  een  og  den  same  guddommelige  natur.« 

Unitarer: 

»Tror  ikke  på  en  treenighed.  En  sådan  påstand  ville 
være  i  modstrid  med  tingenes  enhed,  som  vi  forstår 
det.    Kristus  var  blot  en  stor  moralsk  lærer.« 


Kredslærernes  budska  b : 

Vor  frie  vilje. 

En  af  de  største  gaver,  vor  himmelske  Fader  har  skæn- 
ket os,  og  måske  den  mest  værdifulde,  er  vor  frie  vilje,  som 
giver  os  ret  til  at  tænke  og  handle,  som  vi  synes  er  bedst. 
Dette,  at  mennesket  har  fået  en  fri  vilje,  gør  det  nødven- 
digt for  mennesket  at  finde  ud  af,  hvad  der  er  godt  og  hvad 
der  ikke  er  godt,  og  mennesket  har  fået  den  evne  at  kunne 
skelne  mellem  godt  og  ondt,  da  det  fik  samvittigheden  som 
en  sikker  ledsager  gennem  hele  livet.  Det  bliver  da  menne- 
skets egen  sag,  om  det  vil  gøre  det  gode  og  have  en  god 
samvittighed,  eller  det  vil  gøre  det  forkerte  og  have  en  dår- 
lig samvittighed.  Vi  har  fået  vor  frie  vilje,  for  at  Herren 
kan  se,  om  vi  vil  gøre  Hans  vilje  eller  ej.  Men  er  vi  der- 
for blevet  overladt  helt  til  os  selv?  Nej,  ligesom  en  far 
formaner  sine  børn  og  giver  dem  gode  råd,  således  har  vor 
himmelske  Fader  også  givet  os,  Hans  børn,  formaninger 
og  gode  råd.  Og  på  samme  måde  som  børnene  må  stå  til 
regnskab  hos  far  for,  hvad  de  har  gjort,  enten  det  har 
været  efter  hans  formaninger  eller  imod  dem,  på  samme 
måde  må  vi  alle  stå  til  regnskab  hos  Herren  en  dag,  og  vi 

vil  da  blive  dømte  efter  vore  gerninger,  enten  de  har  været 
gode  eller  onde.  Den  løn,  vi  da  skal  modtage,  afhænger 
helt  af  os  selv: 

Og  Gud's  retfærdighed  fordrer,  at  menneskene  skulle 
dømmes  efter  deres  gerninger,  og  dersom  deres  gerninger 
i  dette  liv,  og  deres  hjerters  attrå  har  været  gode,  at  de  da 
også  på  den  yderste  dag  skulle  genindsættes  i  det  gode. 
Og  dersom  deres  gerninger  er  onde,  da  skulle  de  komme 
tilbage  til  dem  som  onde;  altså  skulle  alle  ting  genindsæt- 
tes i  deres  rette  orden,  enhver  ting  i  sin  naturlige  form, 
dødelighed  oprejses  til  udødelighed,  forkrænkelighed  til 
uforkrænkelighed,  og  de  skulle  på  den  anden  side  oprejses 
til  evig  salighed  for  at  arve  Gud's  rige,  eller  på  den  anden 
side  oprejses  til  evig  elendighed  for  at  arve  djævelens  rige. 
Den  ene  oprejses  til  salighed,  overensstemmende  med  hans 
attrå  efter  salighed,  eller  til  det  gode,  ifølge  hans  attrå 
efter  det  gode;  og  den  anden  oprejses  til  ondt,  i  overens- 
stemmelse med  hans  attrå  efter  det  onde;  thi  ligesom  han 
har  attrået  at  gøre  den  ganske  dag,  således  skal  han  få  sit 
vederlag  i  ondt,  når  natten  kommer.    (Alma  41:  3 — 6). 

Vi  ser  heraf,  at  godt  belønnes  med  godt  og  ondt  med 
ondt,  og  hvorfor  da  ikke  gøre  det  gode?  Dersom  vi  gør 
efter  Gud's  bud  og  befalinger,  er  vi  sikre  på  at  gøre  det 
gode,  thi  Gud  er  godhed.  IngerP. 


Hvad  kommer  først 

—  kirken  eller  hjemmet? 

Kirken  er  sammensat  af  hjem.  Kirken  og  hjemmet  kan 
ikke  skilles,  hverken  den  ene  eller  det  andet  kommer  først. 

Derfor  skader  et  hjem,  der  ikke  bliver  draget  den  rette 
omsorg  for,  kirken;  medens  et  hjem,  der  bliver  draget  den 
rette  omsorg  for,  styrker  kirken.  Kirkens  tilstand  som  et 
hele  er  blot  et  spejlbillede  af  folkets  hjem. 

Spørgsmålet  bliver  imidlertid  stillet  med  største  alvor- 
lighed af  personer,  som  frivilligt  eller  ifølge  en  kaldelse, 

ville  dele  deres  tid  på  en  klog  måde  mellem  arbejdet  i 
kirken,  som  er  en  samling  af  hjem,  og  det  arbejde,  som 
behøves  i  hjemmet. 

Fædre„  mødre  og  børn,  som  alvorligt  søger  at  have  et 
lykkeligt  hjem,  gør  i  virkeligheden  kirkens  arbejde  —  det 
nusl  vigtige,  fordi  det  er  et  af  de  største  grundarbejder  i 
kirken. 

Mødre  er  særlig  vigtige  i  al  bygge  lykkelige  hjem  op 
og  en  antagelig  kirke.  De  er  guddommelig  kaldede  til  at 
opdrage  deres  børn,  til  de  bliver  modne  både  i  ånden  og 
i  udførelsen  af  evangeliet.  Berømte  mænd  har  altid  hyldet 
deres  mor.    Det  er  mødrene,  som  gør  mænd  til  mænd! 

Læg  mærke  til  disse  ord,  som  blev  udtalt  af  præsident 
Briigham  Young:  »Når  jeg  tænker  på  de  pligter  og  ansvar, 
som  er  gået  i  arv  til  vore  mødre  og  søstre,  og  den  indfly- 
delse de  udøver,  ser  jeg  på  dem  som  drivkraften  og  sjælen 
i  vor  tilstedeværelse  her.« 

Dette  løser  selvfølgelig  ikke  faderen  fra  hans  forældre- 
pligter.  En  mor,  som  ikke  har  sin  mands  samarbejde, 
står  overfor  en  vanskelig  opgave  i  sit  hjem.  Faderens  og 
moderens  samarbejde  er  absolut  nødvendig  for  et  fuldt 
ud  lykkeligt  hjem.  Faderen  må  udføre  sin  del,  støtte  mo- 
deren og  forøge  hendes  forsøg  på  at  få  sidste  dages  hel- 
lige ud  af  børnene,  værdige  medlemmer  af  kirken  og  gode 
indbyggere  i  landet. 

Læg  igen  mærke  til  en  udtalelse  af  Brigham  Young: 
»Dersom  forældre  altid  vil  sætfe  eksempler  for  deres  børn, 
som  er  værdige  at  gå  efter,  og  som  vor  Fader  i  himlen 
vil  synes  om,  så  vil  de  lede  retningen  af  deres  børns  følel- 
ser, og  de  vil  til  sidst  begære  retfærdighed  mere  end  det 
onde.« 

1  hjemmet  ligger  begyndelsen  til  visdom  i  at  gøre  kirken 
antagelig  for  Herren.  Kirken,  som  er  organiseret  af 
hjemmene  og  for  de  mennesker,  som  bor  deri,  har  sine 
særlige  forpligtelser  og  ansvar.  Den  må  hja^lpe  at  sørge 
for  midler  ved  hvilke  hjemmene  kan  fungere  på  bedste 
måde.  Den  må  være  som  en  beskyttelse  for  fædrene  og 
mødrene  i  de  mange  hjem.    Gennem  dens  forskellige   or- 

gan  isat  ioner,  præstedømmet  og  hjælpeorganisationer  og 
ved  dens  skrifter  må  kirken  lære  sine  medlemmer  evange- 
liets principper.  Den  må  føre  budskabet  om  evangeliet  ud 
i  verden,  den  må  åbne  dørene  til  frelse  .for  de  døde.  Hvert 
medlem  i  kirken  må  lære  at  forstå  principperne,  som  disse 
aktiviteter  indeholder  og  må  give  nogen  tid  til  en  eller  flere 
af  disse  aktiviteter. 

Delte  arbejde  skulle  imidlertid  ikke  udføres  på  hjem- 
mels bekostning,  det  skulle  snarere  stimulere  aktiviteter- 
ne i  hjemmet.  Nogen  gange  går  fædre  og  i  særdeleshed 
mødre  så  ihærdigt  ind  for  opgaver  i  forretningslivet  eller 
i  hjemmet,  at  de  lader  alle  andre  aktiviteter  helt  ude  af 
betragtning.  De  bliver  slaver  af  det  daglige  arbejde  i 
stedet  for  at  blive  dets  herrer.  Det  er  ikke  klogt.  Moderen 
og  ethvert  medlem  af  hendes  familie  behøver  forandring 
fra  det  daglige  arbejde  og  de  opgaver,  det  indeholder.  En- 
hver skulle  finde  tid  til  hvile  eller  adspredelse.  Aktivite- 
terne i  kirken  tilbyder  det  bedste  afløb  for  de  forandrin- 
ger, der  trænges  til.  Nogle  mødre,  oig  ligeledes  andre,  som 
forstår  nødvendigheden  af  forandringer,  glemmer  de 
chancer,  kirken  tilbyder,  og  de  prøver  at  finde  frigørelser 
fra  deres  daglige  pligter  i  adspredelser,  som  er  langt  væk 
fra  både  hjemmet  og  kirken.  Dette  er  ligeså  uønskeligt,  og 
det  er  ikke  klogt. 

Sidste  dages  hellige  skulle  huske,  at  kirken  er  således 
organiseret,  at  alle  normale  ønsker  kan  finde  udtryk  i  dens 
program.  Ved  at  gå  ivrigt  ind  for  dens  program,  vedlige- 
holdes kærligheden  ikke  blot  for  kirken,  men  den  forøges 
også.  Desuden  er  det  kun  de  hjem,  som  er  aktive  i  kirkens 
anliggender,  som  er  virkelig  lykkelige.  Kirken  er  vor  — 
som  hjem  og  individer.  Vi  skulle  altid  søge  at  opbygge 
kirken  ved  vore  personlige  indsatser. 

De  fleste  medlemmer  i  kirken  bliver  på  et  eller  andet 
tidspunkt  kaldet  til  at  gøre  arbejdet  som  lærer  eller  funk- 
tionær i  en  af  kirkens  organisationer.  Det  er  nødvendigt, 
at  det  er  således  i  en  kirke,  som  ikke  har  noget  betalt 
præsteskab,  og  hvor  det  arbejder,  der  trænges  til,  udføres 
frivilligt  af  medlemmerne.    Naturligvis  kaldes  de  mest  vil- 

lige  eller  dygtigste  sandsynligvis  oftest  til  sådanne  arbejder. 

Undertiden,  og  navnlig  i  de  mindre  grene,  kan  den  sam- 
me person  kaldes  til  at  udføre  flere  arbejder  på  samme 
lid.  Dette  er  ikke  i  fuld  overensstemmelse  med  kirkens 
orden,  som  siger,  at  en  af  kirkens  pligter  er  at  hjælpe  at 
udvikle  alle  dens  medlemmers  medfødte  talenter.  Der  er 
sædvanligvis  et  tilstrækkelig  antal  medlemmer  til  at  ud- 
fylde stillingerne,  dersom  man  blot  har  tillid  til  dem.  De 
svage  bliver  stærke  under  udførelsen  af  de  arbejder,  som 
de  bliver  kaldet  til  at  udføre.  Overalt  skulle  de  præside- 
rende funktionærer  fordele  arbejdet,  som  skal  udføres, 
blandt  medlemmerne.  Det  er  ofte  bemærkelsesværdigt, 
hvor  godt  en  person,  som  er  tilbageholdende,  arbejder,  når 
vedkommende  får  lejlighed  til  det. 

Det  er,  når  en  person  og  i  særdeleshed  en  mor  bliver 
kaldet  til  at  udføre  flere  arbejder,  at  spørgsmålet,  som 
står  til  overskrift  for  denne  artikel,  opstår.  Ingen  afslår 
eller  sikulle  afslå  et  kald  fra  kirken.  Ethvert  medlem  af 
kiiiken  kunne  uden  tvivl,  ligemeget  hvor  store  pligterne  er 
i  hjemimet  eller  i  forretningslivet,  være  aktiv  i  en  af  kir- 
kens aktiviteter.  Skulle  der  komme  et  andet  kald,  har 
den  person,  som  bliver  kaldet,  ret  til  at  forelægge  den 
præsiderende  funktionær  de  forskellige  omstændigheder. 
Derefter  vil  den,  sfom  har  ret  til  at  kalde  andre  til  arbejde 
i  kirken,  beslutte,  om  personen,  som  er  blevet  kaldet,  hæ- 
derligt kan  afløses  fra  arbejdet. 

Ved  en  sådan  fremgangsmåde  vil  der  ikke  ske  nogen 
indblanding  i  pligterne  i  hjemmet,  og  ingen  vil  blive  over- 
anstrengte i  det  hellige  arbejde  i  hjemimet  og  kirken.  Alle, 
som  er  i  stand  dertil,  vil  have  den  velsignende  anledning  til 
at  arbejde  på  at  bygge  Gud's  rige  her  på  jorden. 

Ethvert  medlem  af  kirken  skulle  fordele  sin  tid  klogt 
mellem  kirken  og  hjemmet.  Man  skulle  være  forsigtig  med 
ikke  at  forsømme  nogen  af  dem.  De  er  begge  dele  af  Her- 
ren's  store  frelsensplan  for  sine  børn. 

(Oversat  fra  the  Improvement  Era.) 

Blomsterfest  i  Odense. 

Den  28.  maj  afholdt  Kvindelig  hjælpeforening  i  Odense 
gren  en  vellykket  blomsterfest.  Festen  var  arrangeret  med  det 
formaal,  at  overskuddet  skulle  gå  til  generalfonden,  som  hav- 
de underskud. 

Kvindelig  hjælpeforening  havde  lejet  den  smukke  sal  i 
Kongensgade-  27,  der  dannede  en  smuk  ramme  om  det  fortræf- 
felige arrangement,  som  sammen  med  et  flor  af  blomster  gav 
et  festligt  indtryk  til  fryd  og  glæde  for  enhver,  som  var  til- 
stede. 

Efter  et  lille  forprogram,  blev  der  serveret  saftevand  og  et 
væld  af  hjemmebagte  kager. 

Aftenen  sluttede  med  dans  efter  salens  grammofonanlæg, 
og  ind  imellem  blev  der  givet  en  lille  opvisning  i  moderne 
dans.  Der  sluttedes  klokken  22,  og  alle  var  enige  om,  at  det 
havde  været  en  dejlig  aften,  som  Kvindelig  hjælpefoirening  i 
Odense  gren  fortjener  ros  for.  Der  var  100  tilstede  ved  festen. 

Dåb: 

KØBENHAVN:  Den  1.  maj  blev  Karen  Marie  Poulsen 
Andersen  døbt  af  missionær  Joseph  Grant  Stevenson,  håndsp. 
af  samme.  Den  6.  maj  blev  følgende  døbte:  Kristine  Jensen 
Christensen  blev  døbt  af  missionær  Kay  J.  Andersen,  håndsp. 
af  grensforstander  Chr.  Madsen.  Grethe  Elly  Pangø  Hvisten- 
dahl  blev  døbt  af  missionær  Kay  J.  Andersen,  håndsp.  af  mis- 
sionspræsident  Alma  L.  Petersen.  Harry  Kjedddrup  H  visten  - 
dahl  blev  døbt  af  missionær  John  Jørgensen,  håndsp.  af  mis- 
sionær Carl  O.  Winkler.  Bent  Poulsen  blev  døbt  af  missionær 
Blaine  D.  Bendixsen,  håndsp.  af  missionær  Willard  Christen- 
sen. Den  22.  maj  blev  følgende  døbte:  Ingrid  Margrethe  Ka- 
ren Kirstine  Muller  Leis  blev  døbt  af  missionær  Elvin  M. 
Lunt,  håndsp.  af  samme.  Lissi  Leis  blev  døbt  af  missionær 
Elvin  M.  Lunt,  håndsp.  af  samme.  Edith  Lorentsen  blev  døbt 
af  missionær  Donald  T.  North,  håndsp.  af  missionær  Wil f ord 
A.  Beesley.  Anelise  Sophie  Olsen  blev  døbt  af  missionær 
Rulen  N.  Jørgensen,  håndsp.  af  samme.  Den  20.  juni  blev 
Erna  Margrethe  Junsson  Østberg  døbt  af  missionær  Keith 
Keller  Crane,  håndsp.  af  samme.  Samme  dag  blev  Jørgen 
Koch  Larsen  døbt  af  missionspræsident  Alma  L.  Petersen, 
håndsp.  af  samme.  Den  3.  juli  blev  følgende  døbte:  Mogens 
Helge  Lylloff  Hansen  blev  døbt  af  missionær  Gaylan  S. 
Young,  håndsp.  af  missionær  Jack  Hansen.    Justa  Sofie  Lar- 

sen  Olsen,  Roskilde,  blev  døbt  af  missionær  Billy  Jensen, 
håndsp.  af  samme.  Sigrid  Johanne  Sommer  Petersen,  Ros- 
kilde blev  døbt  af  missionær  Darwin  Larsen,  håndsp.  af  mis- 
sionspræsident  Alma  L.  Petersen. 

ÅRHUS:  Den  19.  juni  blev  følg-ende  døbte:  Gjeroline  Kri- 
stine Hermansen  Baisner  blev  døbt  af  missionær  John  G. 
Clawson,  håndsp.  af  missionær  Hensehel  N.  Pedersen.  Inga 
Baisner  blev  døbt  af  missionær  Weston  Gr.  Henrie,  håndsp. 
af  missionær  Wayne  Ellingson.  Nancy  Margrethe  Norup 
Nielsen  blev  døbt  af  missionær  Martin  Nielsen,  håndsp.  af 
samme.  Poul  Flemming  Nielsen  blev  døbt  af  missionær  Mar- 
tin Nielsen,  håndsp.  af  missionær  E.  Herbert  Andersen.  Vera 
Margrethe  Nielsen  blev  døbt  af  missionær  Jay  Norman  Jepp- 
sen,  håndsp.  af  missionær  Kenneth  P.  Andersen. 

ESBJERG:  Den  4.  juni  blev  følgende  døbte:  Edith  Hart- 
mann Dam  blev  døbt  af  missionær  Vance  A.  Leavitt,  håndsp. 
af  samme.  Jenny  Vestergård  Kronborg  blev  døbt  af  mis- 
sionær Homer  D.  Whittier,  håndsp.  af  missionær  David  K. 
McNeill.  Vibeke  Sigersted  Weisenberg  blev  døbt  af  missio- 
nær Quincy  M.  Jensen,  håndsp.  af  missionær  Harold  B.  Niel- 
sen. Jacob  Weisenberg  blev  døbt  af  missionær  Quincy  M. 
Jensen,  håndsp.  af  missionær  Harold  B.  Nielsen. 

SILKEBORG:  Den  5.  juni  blev  følgende  døbte  i  en  af 
Silkeborgs  smukke  søer:  Signe  Ruth  Thomasen  blev  døbt  af 
missionær  Rager  L.  Hansen,  håndsp.  af  missionær  Reed  R. 
Durtschi.  Reienhard  Micheelsen  Sørensen  blev  døbt  af  mis- 
sionær Lowell  A.  Nielsen,  håndsp.  af  missionær  Herbert  N. 
Petersen. 

Vi  ønsker  de  nye  søskende  til  lykke  og  velkommen  i  kirken! 

Velsignelse: 

ÅLBORG:  Den  5.  juni  blev  Edmund  Hansen  og  Oda  Mar- 
grethe Jensen's  lille  datter  velsignet  af  missionær  Richard 
Petersen  og  givet  navnet  Ingelise  Hansen. 


Ordination: 

ESBJERG:    Den  22.  maj  blev  Gerner  Rasmussen  ordineret 
til  lærer  af  missionær  John  D.  Hansen. 


Emigrationer: 

KØBENHAVN:    Den  23.  juni  emigrerede  Eli  Georg  Lar- 
sen til  Kanada. 

Dødsfald: 

KØBENHAVN:  Den  15.  juni  døde  str.  Pauline  Jørgine 
Johansen  Petersen  efter  et  langt  sygeleje.  Str.  Petersen  var  et 
trofast  medlem  af  kirken  og  var  ved  sin  død  72  år  gammel. 
Ære  være  str.  Petersens  minde! 


Missionærforflyttelser: 

Den  21.  maj  blev  missionær  Cecil  W.  Hopkins  forflyttet  fra 
Rønne,  Bornholm,  til  København.  Samme  dag  blev  omrejsen- 
de missionær  Dale  R.  Hawkins  forflyttet  til  Rønne,  Born- 
holm. Den  15.  juni  blev  missionær  Quincy  M.  Jensen  forflyt- 
tet fra  Fredericia  til  København.  Samme  dag  blev  missionær 
Hartley  B.  Lundgreen  forflyttet  fra  København  til  Frederi- 
cia. Den  20.  juni  blev  missionær  Ronald  O.  Howell  forflyttet 
fra  Odense  til  Rønne,  Bornholm. 

i 
Missionærafløsninger : 

Den  20.  juni  blev  omrejsende  missionær  Dale  R.  Hawkins 
hæderligt  afløst  fra  sin  mission  efter  sidst  at  have  arbejdet  i 
Ronne,  Bornholm. 


INDHOLDSFORTEGNELSE: 

Farvel! 114 

Tak! 115 

Kilden  til  lykke 116 

Hvad  er  den  hellige  treenighed? 120 

En  advarsels  røst 13 

Kredslærernes  budskab 121 

Hvad  kouimer  først  —  Kirken  eller  hjemmet? 122 

